Walter Stahlecker

Franz Walter Stahlecker (10. lokakuuta 1900 Sternenfels, Baden-Württenberg – 23. maaliskuuta 1942 Riika) oli saksalainen Brigadeführerin arvoinen SS-upseeri ja oikeustieteen tohtori. Stahlecker toimi turvallisuuspoliisin ja SD:n komentajana (Befehlshaber der Sipo und des SD; BdS) Ostlandin valtakunnankomissariaatissa vuosina 1941–1942.

Vuonna 1941 Stahlecker määrättiin Einsatzgruppe A:n komentajaksi. Hänen osastonsa suoritti partisaanien ja niin sanottujen ei-toivottujen väestöryhmien vastaisia toimia rintamalinjan takana. Loppuvuoteen 1941 mennessä yksikkö oli tappanut 249 420 juutalaista. Myöhemmin Einsatzgruppe A:ta ja siihen kuuluneita yksiköitä syytettiin Nürnbergin oikeudenkäynnissä rikoksista ihmisyyttä vastaan.

Stahlecker vieraili Suomessa Inkerin kysymyksen vuoksi tammikuussa 1942. Hän haavoittui yhteenotossa neuvostopartisaanien kanssa 23. maaliskuuta 1942 Krasnogvardeiskissa, jonka nimi on nykyisin palautettu muotoon Hatsina. Hän kuoli samana päivänä ambulanssilennolla matkalla Prahaan.

Lähteet

SS-sotilaat
Ostlandin valtakunnankomissariaatti
Natsi-Saksan miehityshallinnon johtajat
Holokaustin toteuttamiseen osallistuneet
Saksalaiset toisessa maailmansodassa kaatuneet
Sotarikoksista syytetyt
Vuonna 1900 syntyneet
Vuonna 1942 kuolleet